recursal/SuperWikiNEXT-32B huggingface dataset:
**মোহাম্মদ মাকসুদুর রহমান মোস্তাক** (জন্ম: ১৯ অক্টোবর ১৯৯০; **মাকসুদুর রহমান** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা মোহামেডান এবং বাংলাদেশ জাতীয় দলের হয়ে একজন গোলরক্ষক হিসেবে খেলেন।

২০১১–১২ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১২–১৩ মৌসুমে তিনি শেখ জামালে যোগদান করেছেন। শেখ জামালে ৪ মৌসুম অতিবাহিত করার পর শেখ রাসেলের সাথে চুক্তি স্বাক্ষর করেছেন, যেখানে তিনি ১১ ম্যাচে অংশগ্রহণ করেছেন। পরবর্তীকালে, তিনি বসুন্ধরা কিংস এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব ঢাকা মোহামেডানে যোগদান করেছেন। 

২০১২ সালে, মোস্তাক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২ ম্যাচে অংশগ্রহণ করেছেন। দলগতভাবে, মোস্তাক এপর্যন্ত ৪টি শিরোপা জয়লাভ করেছেন, যার সবগুলো শেখ জামালের হয়ে জয়লাভ করেছেন।

প্রারম্ভিক জীবন
---------------

মোহাম্মদ মাকসুদুর রহমান মোস্তাক ১৯৯০ সালের ১৯শে অক্টোবর তারিখে বাংলাদেশে জন্মগ্রহণ করেছেন।

আন্তর্জাতিক ফুটবল
-----------------

২০১২ সালের ২০শে সেপ্টেম্বর তারিখে, মাত্র ২১ বছর ১১ মাস ২ দিন বয়সে, মোস্তাক নেপালের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন, তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ১–১ গোলে ড্র হয়েছিল। বাংলাদেশের হয়ে অভিষেকের বছরে মোস্তাক সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*৪ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১২ | ২ | ০ |
| সর্বমোট | ২ | ০ |

তথ্যসূত্র
---------

1. ↑  "Nepal vs. Bangladesh"। *ন্যাশনাল-ফুটবল-টিমস* (ইংরেজি ভাষায়)। ২০ সেপ্টেম্বর ২০১২। সংগ্রহের তারিখ ৪ এপ্রিল ২০২১।
2. ↑  "International friendlies • Regular"। *ইউরোস্পোর্ট* (ইংরেজি ভাষায়)। ২০ সেপ্টেম্বর ২০১২। সংগ্রহের তারিখ ৪ এপ্রিল ২০২১।

বহিঃসংযোগ
---------

* সকারওয়েতে মাকসুদুর রহমান (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে মাকসুদুর রহমান (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে মাকসুদুর রহমান (ইংরেজি) উইকিউপাত্তে এটি সম্পাদনা করুন

| * দে
* স
মোহামেডান স্পোর্টিং ক্লাব (ঢাকা)  – বর্তমান দল |
| --- |
| 
* ১ হাবিব
* ২ সজল
* ৩ রাজিব
* ৪ মিঠু
* ৫ দুয়ার্তে
* ৬ মেয়সাম
* ৭ ফেবলেস
* ৮ রাকিব
* ৯ বাপ্পি
* ১০ দিয়াবাত (অধি:)
* ১১ জাফর
* ১২ সাজ্জাদ
* ১৪ মানিক
* ১৫ আলমগীর
* ১৫ তকলিস
* ১৬ আরিফ
* ১৭ মুজাফফর
* ১৮ শাহরিয়ার
* ১৯ আবিদ
* ২০ মইন
* ২১ সানোয়ার
* ২২ সাকিব
* ২৩ নয়ন
* ২৪ আসিফ
* ২৫ ফাহিম
* ২৬ টিপু
* ২৭ বাল্লু
* ২৮ জাহিদ
* ৩০ সুজন
* ৩১ মিরাজ
* ৩৩ ফয়সাল
* ৩৫ শান্ত
* ৩৯ সুফিল
* ৪০ মাকসুদুর
* ম্যানেজার: মানিক

 |
**মাকতাবা শামিলা** ( আরবি : المكتبة الشاملة ; ইংরেজি : Al-Maktabah Ash-Shamilah ) বা শামিলার পূর্ণনাম হল **আল মাকতাবাতুশ শামিলাহ**। এটা আরবি ভাষায় মুক্ত অনেকগুলো গ্রন্থের একটি সংগ্রহ এবং পড়ার জন্য মুক্ত সফটওয়্যার। যেহেতু এই সংগ্রহশালার বেশিরভাগই প্রাচীন ইসলামি গ্রন্থ, সে কারণে চাইলে এটাকে একটা 
ইসলামি গ্রন্থাগার'ও বলা যায়। ইসলামি পণ্ডিত, গবেষক, ছাত্রদের নিকট এই গ্রন্থাগার'টি প্রসিদ্ধ এবং মুসলিমবিশ্বে এর পরিচিতি দিন দিন বৃদ্ধি পাচ্ছে । সৌদিআরব থেকে আরবি ভাষায় এটি প্রকাশিত । বিস্তৃত গ্রন্থাগারটি ইসলামিক বই পড়ার জন্য একটি সহায়ক স্থান, এতে প্রায় ৭০০০ বই অন্তর্ভুক্তি রয়েছে, দিনে দিনে এ হিসেব হয়তো আরও বৃদ্ধি পাবে ।

ইতিহাস
------

প্রথমত এটি ব্যক্তিগত ব্যবহারের জন্য তৈরি করা হয়েছিল । তখন এটি ছিল নিতান্তই একটি সাধারণ গ্রন্থাগার । বই সংবলিত পোস্টগুলি ছড়িয়ে দেওয়ার মধ্যেই এটি ছিল সীমাবদ্ধ । এরপর দিনে দিনে এটি একটি বিশাল গ্রন্থাগারে পরিণত হয় । নিচে তার প্রকাশনা সংস্করণগুলি উল্লেখ করা হল ।

* হিজরি ১৪২৬ সনের সফর মাসে, মুতাবিক ২০০৫ খ্রিস্টাব্দের এপ্রিলে এর প্রথম সংস্করণটি প্রকাশিত হয়েছিল ।
* এর দ্বিতীয় সংস্করণটি প্রকাশিত হয়েছিল ১৪২৬ হিজরিতে জিলহজ মাসে , মুতাবিক ২০০৬ খ্রিস্টাব্দের জানুয়ারিতে ।
* ১৪২৯ হিজরির জুমাদিউস সানি, মুতাবিক ২০০৮ খ্রিস্টাব্দে জুন মাসে এর তৃতীয় সংস্করণ প্রকাশিত হয়েছিল ।
* হিজরি ১৪৩৩ সনের রবিউস সানিতে, মুতাবিক ২০১২ খ্রিস্টাব্দের মার্চ মাসে এর চতুর্থ সংস্করণ প্রকাশিত হয়েছিল ।

তথ্যসূত্র
---------

1. ↑  Verkinderen, Peter। "Al-Maktaba al-Shāmila: a short history | KITAB" (ইংরেজি ভাষায়)। ২০২১-০৫-১৩ তারিখে মূল থেকে আর্কাইভ করা। সংগ্রহের তারিখ ২০২১-০৫-১৩।
2. ↑  "الموقع الرسمي للبرنامج (انظر اسفل الصفحة)"। ২৩ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৯।
**ভূতের বাচ্চা সোলায়মান** মুহম্মদ জাফর ইকবাল রচিত একটি শিশুতোষ কল্পকাহিনী যা ২০১৭ সালের ফেব্রুয়ারিতে জাগৃতি প্রকাশনী থেকে প্রকাশিত হয়। বইটি প্রকাশের পূর্বেই ২০০৬ সালে একই নামের একটি নাটক এনটিভিতে প্রচারিত হয়েছিল। ২০১৮ সালের ৩রা মার্চ মুহম্মদ জাফর ইকবালের উপর হত্যাপ্রচেষ্টা চালানোর কারণ হিসেবে আক্রমণকারী এই বইটির কথা উল্লেখ করে।

প্রধান চরিত্রগুলো
-----------------

* নিতু
* দবির, নিতুর মধ্যপ্রাচ্য ফেরত চাচা
* সোলায়মান, ভূতের বাচ্চা

গল্প সংক্ষেপ
------------

গল্পের প্রধান চরিত্র নীতু। নীতুর দূরসম্পর্কের চাচা 'দবির' মধ্যপ্রাচ্য থেকে নীতুদের বাসায় বেড়াতে আসে। তিনি ছোটদের দেখতে পারে না এমনকি মেয়েদের পড়ালেখা নিয়ে কটুবাক্য করে। এছাড়াও দেশি সংস্কৃতি ও ঐতিহ্যকে বিভিন্নভাবে হেয় করতে দবির চাচা সর্বদা বদ্ধ পরিকর। দবির চাচাকে শিক্ষা দিতে নীতু আর তার চাচাতো ভাই-বোনেরা প্লানচ্যাটে বসে ভূত ডাকতে। তাদের ডাকে একটি বাচ্চা ভূত সাড়া দেয়। এই বাচ্চা ভূতটির নামই হল সোলায়মান। সোলায়মান নীতুদের ডাকে আসলেও আর নিজে নিজে ফিরে যেতে পারেনা। এদিকে নীতুর দবির চাচা বাচ্চা ভূতের ব্যাপারটি জানতে পেরে সোলায়মানকে বিদেশী টিভি চ্যানেলের কাছে বিক্রি পায়তারা করে। এই পরিকল্পনা মোতাবেক নীতুকে আটকে ভূতের বাচ্চা সোলায়মানকে অপহরণও করে। নীতুর চাচাতো ভাই-বোনেরা নীতুকে উদ্ধার করে আবার প্লানচ্যাটে বসে। ভূতের বাচ্চা সোলায়মানের মা এসে এবার তাকে নিয়ে যায়। দবির যাদের কাছে ভূতের বাচ্চা বিক্রির ফন্দি করেছিল তারা এসে দবিরকে গণধোলাই দেয়।

নামকরণ বিতর্ক ও মুহম্মদ জাফর ইকবাল হত্যাপ্রচেষ্টা
-------------------------------------------------

বইটি প্রকাশের পরপরই এর নামকরণ নিয়ে বিতর্ক তৈরি হয়। অনেকেই সামাজিক যোগাযোগমাধ্যমে মুহম্মদ জাফর ইকবালকে ধর্মীয় অনুভূতিতে আঘাতের অভিযোগ আনেন। বইটির নিষিদ্ধকরণ দাবির পাশাপাশি এবং লেখককেও ব্যক্তিগত আক্রমণ হতে থাকে। বাংলাদেশি নারীবাদী লেখিকা তসলিমা নাসরিনসহ  অনেককেই সেই সময় এইসব সমালোচনার পাল্টা উত্তর দিতে দেখা গেছে।

২০১৮ সালের ৩রা মার্চ মুহাম্মদ জাফর ইকবালকে হত্যাপ্রচেষ্টাকারী, ফয়জুর রহমান ওরফে ফয়জুল ঘটনাস্থলে ধরা পড়ে। জিজ্ঞাসাবাদে জঙ্গিবাদে বিশ্বাসী ফয়জুর  লেখকের উপর আক্রমণের কারণ হিসেবে এই বইয়ের কথা উল্লেখ করলে বইটি আবার আলোচনায় আসে।

তথ্যসূত্র
---------

1. ↑  "ভূতের বাচ্চা সোলায়মান নাটকে স্বচ্ছ"। *champs21*। সংগ্রহের তারিখ ৮ মার্চ ২০১৮। [*স্থায়ীভাবে অকার্যকর সংযোগ*]
2. ↑  "'ভূতের বাচ্চা সোলায়মান' লেখায় জাফর ইকবালকে হামলা করেছি"। *দৈনিক যুগান্তর*। সংগ্রহের তারিখ ২০১৮-০৫-২২।
3. ↑  "জাফর ইকবালের ভূতের বাচ্চা সোলায়মান"। *বাংলাকথা*। ৭ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৮।
4. ↑  "জাফর ইকবালের বই প্রসঙ্গে যা বললেন তসলিমা"। *ঢাকাটাইমস২৪*। ২২ ফেব্রুয়ারি ২০১৭। সংগ্রহের তারিখ ৮ মার্চ ২০১৮।
5. 1 2  "শিকড় অনেক গভীরে ॥ জাফর ইকবাল হত্যাচেষ্টা || প্রথম পাতা || জনকন্ঠ"। *জনকন্ঠ*। ২০১৮-০৪-১১ তারিখে মূল থেকে আর্কাইভ করা। সংগ্রহের তারিখ ২০১৮-০৫-২২।
6. ↑  "হামলাকারী ফয়জুল জঙ্গিবাদে বিশ্বাসী-র‍্যাব"। *যুগান্তর*। ৪ মার্চ ২০১৮। সংগ্রহের তারিখ ৭ মার্চ ২০১৮।
7. ↑  "সালাফি মতবাদে উদ্বুদ্ধ ফয়জুলের পরিবার"। *যুগান্তর*। ৪ মার্চ ২০১৮। সংগ্রহের তারিখ ৭ মার্চ ২০১৮।
8. ↑  "জাফর ইকবাল ইসলামের শত্রু, তাই তাকে মেরেছি"। *banglatribune*। ৩ মার্চ ২০১৮। ৫ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৮।

বহিঃসংযোগ
---------

* গুডরিডসে ভূতের বাচ্চা সোলায়মান
* রকমারিতে ভূতের বাচ্চা সোলায়মান
**শাহ মখদুম কলেজ** রাজশাহী মহানগরীর একটি ঐতিহ্যবাহী কলেজ।  এটি ১৯৬৯ সালে প্রতিষ্ঠিত হয় । এই কলেজের বর্তমান অধ্যক্ষ জনাব রেজাউল ইসলাম। রাজশাহীর কলেজগুলোর মধ্যে এটি অন্যতম সেরা কলেজ। এ কলেজের শিক্ষকের মান দেশের সেরা শিক্ষকদের মধ্যে অন্যতম। নিয়মিত ক্লাস-পরীক্ষায় শিক্ষাকদের আন্তরিক সহযোগিতা শিক্ষার্থীদের ভালো ফলাফলে অন্যতম কারণ। ২০১৬ সালের উচ্চমাধ্যমিক পরীক্ষায় বেসরকারি কলেজের মধ্যে শাহ্ মখদুম কলেজ থেকে সর্বোচ্চ সংখ্যক শিক্ষার্থী এ+ পেয়ে পাস করেছে। এই কলেজে শিক্ষকেরা নিয়মিত ক্লাস নিয়ে থাকেন। এ কলেজে উচ্চমাধ্যমিক পর্যায় প্রায় ১০০০ শিক্ষার্থী অধ্যয়ন করে। তাছাড়া এখানে জাতীয় বিশ্ববিদ্যালয়ের অধীনে ডিগ্রি ও অনার্স কোর্স চালু আছে।

বাংলা বিভাগ
-----------

শাহ্ মখদুম কলেজে ২০১১ সালে বাংলা বিষয়ে অনার্স কোর্সে পাঠদান শুরু করে। এখন অবধি ৬টি ব্যাচ এ বিভাগে অধ্যয়ন করছে। ইতোমধ্যে ২০১১-১২ শিক্ষাবর্ষের শিক্ষার্থীরা চতুর্থ বর্ষের ফাইনাল পরীক্ষা দিয়ে ফলাফলে অপেক্ষায় আছে। বাংলা বিভাগের প্রধান হিসেবে দায়িত্ব পালন করছেন ড. হাসান ফরিদ। অনার্স কোর্সে উন্নত পাঠদানের ক্ষেত্রে রাজশাহী বিশ্ববিদ্যালয়ের শিক্ষকগণ এ বিভাগে খণ্ডকালীন ক্লাস নিয়ে থাকেন। অচিরেই বাংলা বিষয়ে এমএ শ্রেণী চালু করার চেষ্টা চলছে।

[]

তথ্যসূত্র
---------

1. ↑  "Shah Mokhdum College - Sohopathi | সহপাঠী" (ইংরেজি ভাষায়)। ২০১৭-০৭-০২। সংগ্রহের তারিখ ২০২২-০১-১৪।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
"হিনোমোলজির প্রথম অভিধান" এর পৃষ্ঠা
গ্রীক *ὕμνος* (হিমনস — hymnos) এবং *-λογία* (লগিয়া — logia) থেকে *hymnology* শব্দটি এসেছে। হিমনস অর্থ স্তুতিবাচক সঙ্গীত এবং লগিয়া অর্থ কোন বিষয়ে অধ্যয়ন। hymnology শব্দটির ব্যুৎপত্তিগত অর্থ দাড়ায় স্তব-স্তুতি প্রকাশক গীতি সম্পর্কিত বিদ্যা বা স্তোত্রবিদ্যা। 

সুনির্দিষ্টভাবে বলা যায়, অনেকগুলো পরিপ্রেক্ষিতের মধ্যে ধর্মীয় সঙ্গীত বিশেষকরে সম্মিলিত সঙ্গীত তথা বৃন্দগান এবং ধর্মীয় সভা বা মণ্ডলীতে গাওয়া সঙ্গীতসমূহের পাণ্ডিত্যপূর্ণ অধ্যয়ন-গবেষণাই হল স্তোত্রবিদ্যা। অন্যভাবে স্তোত্র রচনা-অনুশীলন-পর্যালোচনা সম্পর্কিত বিজ্ঞান বা স্তোত্র ও স্তোত্র রচয়িতা সম্পর্কে দার্শনিক-ঐতিহাসিক অনুসন্ধান ও নান্দনিক অনুমানকে স্তোত্রবিদ্যা বলা যায়। স্তোত্রবিদ্যা বলতে স্তোত্র রচনা এবং অনুশীলন অপেক্ষা স্তোত্র সংক্রান্ত বিচার বিশ্লেষণকেই কমবেশি বোঝানো হয়ে থাকে। স্তোত্রবিদরা স্তোত্রের উৎপত্তির ইতিহাস, সঙ্গীতোপসনার ঐতিহ্য, কোরাস বা সমবেত সঙ্গীতের উদ্দেশ্যে স্তবগান রচয়িতা নর-নারীর জীবন গাঁথা এবং রচনা ও সুরের আন্তঃসম্পর্ক নিয়ে অধ্যয়ন-অনুসন্ধান করে থাকেন। এছাড়াও স্তোত্রাবলীর লোকজ ও পরিমার্জিত উভয় ধারার ঐতিহাসিক অগ্রযাত্রা যা স্তোত্র রচনাবলী ও এগুলোর সুরের মধ্যে পরিবর্তন এনেছে এবং সঙ্গীতোপসনার বিভিন্ন ধরন-ধারণ বা রকমফের সংক্রান্ত সামাজিক-রাজনৈতিক, ধর্মতাত্ত্বিক ও নান্দনিক যুক্তি-তর্ক নিয়েও স্তোত্রবিদরা কাজ করেন। ইউনাইটেড রিফর্মড চার্চ অব ইংল্যান্ড অ্যান্ড ওয়েলস এর মিনিস্টার (খৃস্ট ধর্মীয় পুরোহিত বিশেষ), সঙ্গীততাত্ত্বিক ও সঙ্গীত রচয়িতা এরিক রাউটলি (১৯১৭-১৯৮২) একজন উল্লেখযোগ্য স্তোত্রবিদ যিনি তার *কংগ্রেগেশনাল প্রেইস* (১৯৫১) এবং *দ্য ইউনিভার্সিটি ক্যারল বুক* (১৯৬১) এর জন্য পরিচিত।

স্তোত্রবিদ্যাকে কখনো কখনো কঠোর দৃষ্টিভঙ্গির আলোকে ব্যাখা করা হয়ে থাকে। যেমন— খ্রীস্টীয় স্তোত্র নিয়ে রচিত জন ডি. জুলিয়ানের *অ্য ডিকশনারি অব হিমনলোজি*-তে এমনটা করা হয়েছে। জুলিয়ানের এ গ্রন্থে স্তোত্রাবলীর ইতিহাস, পুঁথিগত পরিবর্তন, অনুবাদ এবং স্তোত্র রচয়িতাগণের জীবনবৃত্তান্ত নিয়ে উদ্বেগ প্রকাশিত হয়েছে। এগুলি ছাড়াও এই গ্রন্থে স্তবসমূহের কাব্যিক মাত্রা বা সুর নিয়েও কিছুটা উৎকণ্ঠা পরিলক্ষিত হয়।

তথ্যসূত্র
---------

1. ↑  hymns - A hymn is a type of song usually religious...
2. ↑  hymnology
3. ↑  Hymnody and Hymnology, Newadvent.org
4. ↑  Book reviews: Duty and Delight: Routley Remembered: A Memorial Tribute to Erik Routley (1917-1982)
5. ↑  John Julian, ed. (1902/1985), *A Dictionary of Hymnology*, Grand Rapids, MI: Kregel.
**ইসলাম বিবি** (১৯৭৪-২০১৩) আফগানিস্তানের হেলমান্দ প্রদেশের জ্যেষ্ঠ পুলিশ অফিসার ছিলেন। তিনি আফগানিস্তানে নারী অধিকার নিয়ে আন্দোলনের অন্যতম পথিকৃৎ ছিলেন। ২০১৩ সালের জুলাই মাসে কর্মক্ষেত্রে যাওয়ার পথে গুলির আঘাতে তিনি নিহত হন।

ইতিহাস
------

১৯৭৪ সালে আফগানিস্তানের কুন্দুজ প্রদেশে জন্মগ্রহণ করেন ইসলাম বিবি। ১৯৯০-এর দিকে তালিবান আফগানিস্তানে বিস্তৃত হওয়ার সময় তিনি ইরানের উদ্বাস্তু ছিলেন। ২০০১ সালে তিনি পরিবারে ফিরে আসেন, যোগ দেন পুলিশফোর্সে। হেলমান্দ প্রদেশের প্রায় ৭০০০ জনেরও বড় পুলিশ ফোর্সের ১ শতাংশেরও কম নারী ছিল। বাইরে কাজ করাটা আঞ্চলিক সংস্কৃতি, আফগানিস্তানের দক্ষিণ ও পূর্ব দিকের সামাজিক জালকে সম্পূর্ণ ছিন্ন করে দেয়। এর ফলে সমাজের পাশাপাশি নিজের পরিবারের সাথে যুদ্ধ করতে হত তাকে। তার নিজের ভাইও তাকে হত্যা করতে চেয়েছিল। ইসলাম বিবি ৪ পুত্র ও ২ কন্যার জননী ছিলেন। বিবির সাথে আর ৩২ জন নারীকর্মী ছিলেন। আফগান সিকিউরিট ফোর্সে যুক্ত হয়ে এবং শেষমেশ ৩২ জন নারী কর্মীর কমান্ডার ইন চিফ হিসেবে তিনি নানারকম মারাত্মক অপারেশনে যোগদান করেন। তালিবানরা নারীদের শিক্ষার বিরুদ্ধে ছিল সবসময়। নারী কর্মীদেরকে হত্যা করা প্রভৃতি নিয়মিত ব্যাপারে পরিণত হয়েছিল। এর ফলে সকল নারী নিরাপত্তাকর্মীই বিরাট ঝুঁকির মধ্যে কাজ করে যাচ্ছিল।

হত্যা
-----

৪ জুলাই ২০১৩ সালে হেলমান্দের প্রাদেশিক রাজধানী লস্কর গাহে কোনো রকমের রক্ষী ছাড়া নিজের পুত্রের সাথে মোটরসাইকেলে করে কর্মক্ষেত্রে যাচ্ছিলেন ইসলাম বিবি। পথে আততায়ীরা আক্রমণ করে। গুরুতর আহত অবস্থায় হাসপাতালে ভর্তি হওয়ার পরে সেখানেই মৃত্যুবরণ করেন তিনি। তার সৎপুত্র তখনো হাসপাতালে চিকিৎসাধীন ছিল। এর পূর্বেও একাধিক নারী পুলিশ অফিসাররা নিহত হয়েছিল আফগানিস্তানে।

তথ্যসূত্র
---------

1. 1 2 3  "Helmand's top female police officer shot dead"। *দ্য গার্ডিয়ান*। ৪ জুলাই ২০১৩। সংগ্রহের তারিখ ৭ মার্চ ২০২০।
2. ↑  "Top Afghanistan female police officer killed"। *দ্য গার্ডিয়ান*। ৪ জুলাই ২০১৩। সংগ্রহের তারিখ ৭ মার্চ ২০২০।
3. ↑  "Female Police Officers Helmand and Kandahar ANP"। *আফগান ডেটাবেজ*। ৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২০।
4. ↑  "Afghanistan's most senior female police officer, a symbol of women's rights, shot dead outside home"। *ন্যাশনাল পোস্ট*। ৪ জুলাই ২০১৩। সংগ্রহের তারিখ ৭ মার্চ ২০২০।
5. ↑  "Afghanistan's indifference to murder of top female officer: Islam Bibi"। ২৭ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ৭ মার্চ ২০২০।
কুইন্সটাউন থেকে দৃশ্যমান দ্য রিমার্কেবলস ও লেক ওয়াকাটিপু।
**দ্য রিমার্কেবলস** (ইংরেজিতে: The Remarkables) নিউ জিল্যান্ডের দক্ষিণ আইল্যান্ড অঞ্চলের ওতাগোতে অবস্থিত একটি পর্বতশ্রেণী। লেক ওয়াকাটিপুর তীরবর্তী অঞ্চলে এই পর্বতশ্রেণীর অবস্থান। এই পর্বতশ্রেণী ধীরে ধীরে উচু হতে হতে একপর্যায়ে খুব তীক্ষ্নভাবে উপরে উঠে গেছে। লেকের পেছনে এই পর্বতশ্রেণী খুব সুন্দর পরিবেশের সৃষ্টি করেছে। কুইন্সটাউন থেকে এই পর্বতশ্রেণী দেখা যায়।

দ্য রিমার্কেবলস পর্বতশ্রেণীর উচ্চতম স্থান ডাবল কোন (২৩১৯ মিটার)। পর্বতশ্রেণীর দক্ষিণপূর্বে রয়েছে হেক্টর মাউন্টেইন এবং মাউন্ট টুহাকারোরিয়া (২৩০৭ মিটার)।
পর্বতশ্রেণীর নিকটে বেশ কয়েকটি ছোট লেক রয়েছে। লেক আল্টা রিমার্কেবলস স্কিফিল্ডের পাশেই, যেখানে বছরের বিভিন্ন সময় স্কি খেলা অনুষ্ঠিত হয়ে থাকে।

আলেকজান্ডার গ্রেভি ১৮৫৭-৫৮ সালে এই পর্বতশ্রেণীর নামকরণ করেন। এই পর্বতশ্রেণী পৃথিবীর দুইটি পর্বতশ্রেণীর একটি যা উত্তর থেকে দক্ষিণে বিস্তৃত হয়েছে। এছাড়া এই নামকরণের আরেকটি ব্যাখ্যা কুইন্সটাউনের অধিবাসীরা দিয়ে থাকে, শহরের প্রথম আগতরা সূর্যদয়ের সময় এই পর্বতশ্রেণী দেখে সৌন্দর্যে অভিভূত হয়ে উক্ত নামকরণ করে।

স্কিফিল্ড
---------

কুইন্সটাউন শহরের দৃশ্য, পটভূমিতে দ্য রিমার্কেবলস।
শীতকালে দ্য রিমার্কেবলস স্কিফিল্ডে স্কিসহ বিভিন্ন শীতকালীন খেলাধুলা হয়ে থাকে। এই স্কিফিল্ডের আকার প্রায় ৫৪০ একর। এখানে বার্ষিক গড় তুষারপাতের পরিমাণ ৩.৬৭ মিটার।

উত্তর পার্শ্ব থেকে দৃশ্যমান দ্য রিমার্কেবলস
দ্য রিমার্কেবলস পর্বতশ্রেণী, ২০১৫

তথ্যসূত্র
---------

1. ↑  Central Otago names confirmed  ওয়েব্যাক মেশিনে আর্কাইভকৃত ৪ মার্চ ২০১৬ তারিখে, Waatea News, 11 Dec 2013
2. ↑  Miller. F.W.G. (1949) Golden Days of Lake County. Whitcomb and Toombs. Pg 352.

বহিঃসংযোগ
---------


উইকিমিডিয়া কমন্সে **দ্য রিমার্কেবলস** সংক্রান্ত মিডিয়া রয়েছে।

* The Remarkables official website
**বকুল ফুলের মালা** এটি ২০০৬ এর একটি বাংলাদেশী চলচ্চিত্র। ছবিটি পরিচালনা করেছেন বাংলাদেশী বিখ্যাত চলচ্চিত্রকার দেলোয়ার জাহান ঝন্টু। ইমপ্রেস টেলিফিল্ম এর ব্যানারে নির্মিত এই চলচ্চিত্রে অভিনয় করেছেন লাক্স-চ্যানেল আই সুপারস্টারের প্রথম রানারআপ তানজিকা আমিন। পরিচালক দরিদ্র শিশুশিক্ষার উপর প্রধান্য দিয়ে ছবিটি নির্মাণ করেছেন গ্রাম বাংলার পটভূমিতে। শিশুশিক্ষা মূলক এই ছবিতে অভিনয় করেছেন রিয়াজ, তানজিকা, ওয়াসিম, আনোয়ার হোসেন, প্রবীর মিত্র ও সাইমুম জাহান। টিভি অভিনেত্রী তানজিকা এই চলচ্চিত্রে অভিনয়ের মাধ্যমে বড়পর্দায় আত্মপ্রকাশ করেন।

কাহিনী সংক্ষেপ
--------------

গ্রামের প্রভাবশালী মাতব্বর (ওয়াসিম)। নিরীহ কৃষক-মজুরদের জায়গা-জমির দলিল জমা রেখে তাদের ঋণ দেন। একসময় জমির মালিক দলিল ফেরত নিতে আসলে মাতব্বর বলেন সুদে-আসলে টাকার পরিমাণ যা হয়েছে সব দিতে হবে অন্যথায় জমির মালিক আমি। পাশের গ্রামের দারিদ্র পরিবারের স্কুল পড়ুয়া ছোট্ট ছেলে বকুল ও মাতব্বরের একমাত্র মেয়ে মালা একই স্কুলে পড়ালেখা করে। মতব্বর সেই স্কুলের সভাপতি। সহপাঠি হিসেবে তাদের মধ্যে দারুন বন্ধুত্ব গড়ে উঠে। মাতব্বর তা টের পেয়ে নিজের ক্ষমতাবলে বকুলের বই খাতা ছিড়ে স্কুল থেকে বের করে দেয়। স্কুলের প্রধান শিক্ষক (প্রবির মিত্র) প্রতিবাদ করলেও মাতব্বর-স্কুল সভাপতির ক্ষমতার সাথে পেরে উঠে না। বকুলের মা এর প্রতিবাদ করতে গেলে মাতব্বর মায়ের মাথায় আঘাত করে। আহত মাকে নিয়ে বাড়ি ফেরার পথে মৃত্যুর কোলে ঢোলে পড়ে মা। মৃত্যুর আগে মা বকুলকে বলে যান এই গ্রাম ছেড়ে চলে যেতে এবং অন্য কোথাও থেকে পড়ালেখা করে গ্রামের সুযোগ সুবিধা বঞ্চিত দরিদ্র ছেলে-মেয়েদেরকে শিক্ষা গ্রহণের সুযোগ করে দিতে।

বকুল, মালা ও স্কুল শিক্ষকসহ গ্রামের লোকজনের থেকে বিদায় নিয়ে চলে যায়। অন্যত্রে এবং সেখানে একটি এতিমখানায় থেকে বি.এ। পাস করে একযুগেরও বেশি সময় পর আবার গ্রামে আসে বকুল (রিয়াজ)। গ্রামে এসে ছোট বেলার মালার (তানজিকা) সাথে যোগাযোগ হয় এবং ওরা একে-অন্যের হাত ধরে গ্রামের খেঁটে খাওয়া মানুষগুলোকে বুঝিয়ে তাদের ছেলে মেয়েদের স্কুলে ভর্তি করার ব্যবস্থা করে দেয়। একদিকে বকুল-মালার এই শিশুশিক্ষার সংগ্রাম অন্যদিকে মাতব্বরের লাঠিয়ালদের ক্ষমতার মাঝখানে পড়ে ওদের অবুঝ ভালবাসা। নিষ্পাপ শিশুদের বাঁচাতে কি মালার ভালবাসা বকুকে বিসর্জন দিতে হবে...!।

শ্রেষ্ঠাংশে
-----------

* রিয়াজ - বকুল
* তানজিকা আমিন - মালা
* ওয়াসিম - মালার বাবা
* আনোয়ার হোসেন - সাবেক মন্ত্রী
* প্রবীর মিত্র - স্কুল শিক্ষক
* সাইমুম জাহান -

সম্মাননা
--------

সঙ্গীত
------

*বকুল ফুলের মালা* চলচ্চিত্রের সঙ্গীত পরিচালনা করেছেন আনোয়ার জাহান নান্টু।

### গানের তালিকা

তথ্যসূত্র
---------

1. 1 2  বিনোদন (২০১০)। "'সবাই তো ভালোবাসা চায়' দেলোয়ার জাহান ঝন্টু"। *দৈনিক কালের কণ্ঠ*। ঢাকা, বাংলাদেশ। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ০১ আগস্ট ২০১২।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. 1 2  ফারাহ্ দিবা (২২ জুলাই ২০১০)। "পদ্মাপারের মেয়ে..."। *দৈনিক কালের কণ্ঠ*। ঢাকা, বাংলাদেশ। সংগ্রহের তারিখ ০১ আগস্ট ২০১২।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]

বহিঃসংযোগ
---------

* ইন্টারনেট মুভি ডেটাবেজে *বকুল ফুলের মালা*  (ইংরেজি) - এ
**চিত্তরঞ্জন পার্ক** বা **সিআর পার্ক** দক্ষিণ দিল্লির একটি সমৃদ্ধ পাড়া এবং এখানে বিশাল বাঙালি সম্প্রদায়ের বসবাস। এটি *১৯৬০-*এর দশকের গোড়ার দিকে **ইপিডিপি কলোনী** বা পূর্ব পাকিস্তান বাস্তুচ্যুত ব্যক্তিদের কলোনি নামে প্রতিষ্ঠিত হয় এবং পরে ১৯৮০-এর দশকে *দেশবন্ধু* (দেশপ্রেমিক) চিত্তরঞ্জন দাসের *নামানুসারে* বর্তমান নামকরণ করা হয়। প্লটগুলির বাজারমূল্য বৃদ্ধির কারণে আজকাল এটি নয়াদিল্লীর স্থানীয় অঞ্চলের মধ্যে বিবেচিত হয়। ক্রমবর্ধমান মহাজাগরীয় প্রকৃতি সত্ত্বেও, এটি একটি বিশাল বাঙালি সম্প্রদায়ের আবাসস্থল এবং এখানে কলকাতার মত স্ট্রিট-ফুডের দোকান, বাঙালি খাবার, মাছের বাজার, মন্দির এবং সাংস্কৃতিক কেন্দ্র রয়েছে। এখানে অনেক উৎসব এবং সাংস্কৃতিক অনুষ্ঠানের আয়োজন করা হয়। দুর্গাপূজা এখানে সর্বাধিক উদযাপিত উৎসব, যা দুর্দান্তভাবে গর্বিত করে।

ইতিহাস
------

পূর্ব পাকিস্তানে তাদের বাড়িঘর থেকে স্থানচ্যুত হয় ভারত বিভাগ এবং সংশ্লিষ্ট বঙ্গভঙ্গ (১৯৪৭) বিভাগের পর ১৯৫৪ সালে একটি অ্যাসোসিয়েশন পূর্ব বঙ্গের বাসিন্দাদের জন্য বসতি গঠন করে। পূর্ববাংলা থেকে আগত সরকারী আধিকারিকদের একটি বিশাল দল দিল্লিতে পাড়ি জমান এবং একটি আবাসিক পাড়ার জন্য তদবির করেছিলেন। সেই সময় মুখ্য ভূমিকা গ্রহণ করেছিলেন চন্দ্র কুমার মুখোপাধ্যায়, সুবোধ গোপাল বসুমল্লিক, আশুতোষ দত্ত, বিমল ভূষণ চক্রবর্তী এবং প্রধান নির্বাচন কমিশনার শ্যামাপ্রসন্ন সেনবর্মা। ১৯৬০-এর দশকে তদানীন্তন দক্ষিণাঞ্চলের অনুর্বর পাথুরে অঞ্চলে জমি বরাদ্দ দেওয়া হয়। সদস্যদের আবাসিক মর্যাদাপ্রাপ্তির লক্ষ্যে কিছু প্রামাণ্য দলিল সরবরাহ করার প্রয়োজন ছিল, এবং তাদের "ইতিমধ্যে দিল্লিতে বাস করা এবং লাভজনকভাবে রাজধানীতে নিযুক্ত" হওয়া প্রয়োজন; এর ভিত্তিতে, ২১৪৭ জনকে প্রাথমিকভাবে ৯৯ বছরের জন্য ইজারা দেওয়ার মাধ্যমে জমি দেওয়া হয়, কিন্তু পরবর্তীকালে এটি একটি ফ্রিহোল্ড মালিকানাতে রূপান্তরিত হয়। দিল্লি উন্নয়ন কর্তৃপক্ষের ভূমিকা অর্থাৎ ডিডিএ-এর ভূমিকা এখানে ছিল। অনেক লোক যারা তাদের জমিতে বাড়ি তৈরি করতে পারছিলেন না, তাদের জন্য বাড়ি তৈরি করে দেয় ডিডিএ এবং তারা ধীরে ধীরে প্রতি বছর কিস্তি হিসাবে নির্মাণ ব্যয়টি পরিশোধ করে।

মূল বিন্যাসে দুটি বাজার এবং সাংস্কৃতিক জায়গাসহ এগারোটি ব্লকে বিভক্ত দু-হাজার বিজোড় প্লট ছিল। তবে, ১৯৯০- এর দশকে, ৭১৪ বাস্তুচ্যুত পরিবারকে তাদের মধ্যে থাকার ব্যবস্থা করা হয়েছিল, যারা পূর্বের সময়সীমাটি পূরণ করতে পারেনি। এর ফলে এম, এন, ও, পি, কে -১, কে -২, পকেট ৪০ (নবপল্লী হিসাবে পরিচিত), পকেট ৫২ (দক্ষিণ পল্লী হিসাবে পরিচিত) এবং পকেট-কে নামে নতুন ব্লক তৈরি হয়। বসতির মূল পুরো জায়গাটি বিপিন চন্দ্র পাল মার্গ। এখানকার প্রতিষ্ঠানগুলি রাইসিনা বাংলা স্কুল, কালী মন্দির (যাকে শিব মন্দিরও বলা হয়), বঙ্গীয় সমাজ এবং চিত্তরঞ্জন ভবনের একটি শাখা।

 চিত্তরঞ্জন পার্কে কালী প্রতিমা, সিআর পার্ক

তথ্যসূত্র
---------

1. ↑  ANI (২০১৭-১১-৩০)। "Arun Dev Builders' MD to foray into food processing"। *Business Standard India*। সংগ্রহের তারিখ ২০১৭-১২-০৭।
2. 1 2 3  "Chittaranjan Park"। *Travel Delhi*। Mobile Reference। ২০০৭। আইএসবিএন 1-60501-051-0। [*স্থায়ীভাবে অকার্যকর সংযোগ*]
3. ↑  "Pin Code of Chittaranjan Park Delhi"। citypincode.in। ২০১৪-০৫-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৩-০৯।

* "The bong connect"। Hindustan Times। ২৬ মে ২০১০। ৪ ডিসেম্বর ২০১১ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।

বহিঃসংযোগ
---------

* সিআর পার্ক ওয়েবসাইট
* চিত্তরঞ্জন পার্ক মার্কেটগুলি ইউটিউবে
*Sewing Fisherman´s Wife* by Anna Ancher, 1890.
**সেলাই** হলো সূঁচ এবং সুতা সাহায্যে তৈরি সেলাই ব্যবহার করে বস্তুকে সংযুক্তকরণ বা সংযুক্তকরণের নৈপুণ্য। প্যালিওলিথিক যুগে উদ্ভূত টেক্সটাইল আর্ট অন্যতম প্রাচীন সেলাই। স্পিনিং সুতা বা বুননের কাপড়ের আবিষ্কারের আগে, প্রত্নতাত্ত্বিকেরা বিশ্বাস করেন যে ইউরোপ এবং এশিয়া জুড়ে স্টোন যুগের লোকেরা হাড়, অ্যান্টিলার বা হাতির দাঁত সূঁচ এবং সাইনু, ক্যাটগুট এবং শিরা সহ প্রাণীর দেহের বিভিন্ন অঙ্গ দিয়ে তৈরি "থ্রেড" ব্যবহার করে পশম এবং ত্বকের পোশাক সেলাই করে।

হাজার হাজার বছর ধরে, সমস্ত সেলাই হাত দ্বারা করা হয়েছিল। বিংশ শতাব্দীতে সেলাই মেশিনের আবিষ্কার এবং কম্পিউটারাইজেশনের উত্থানের ফলে সেলাই করা বস্তুর ব্যাপক উৎপাদন ও রফতানি ঘটে, তবে হাতের সেলাই বিশ্বজুড়ে এখনও প্রচলিত রয়েছে। [] সূক্ষ্ম হাতের সেলাইয়ের বৈশিষ্ট্য উচ্চমানের টেইলারিং, হিউট কৌচার ফ্যাশন এবং কাস্টম ড্রেসমেকিং এবং সৃজনশীল প্রকাশের মাধ্যম হিসাবে টেক্সটাইল শিল্পী এবং শখবিদ উভয়ই তা অনুসরণ করে। []

"সেলাই" শব্দের প্রথম পরিচিত ব্যবহার ছিল ১৪ তম শতাব্দীতে।

তথ্যসূত্র
---------

1. ↑  Anawalt (2007), pp. 80–81
2. ↑  "Sewing"। Merriam-Webster। সংগ্রহের তারিখ ২০১২-০৫-২৫।

বহিঃসংযোগ
---------


উইকিমিডিয়া কমন্সে **সেলাই** সংক্রান্ত মিডিয়া রয়েছে।

* Spoken version of this article by Eva Longoria on Glamour Magazine website, retrieved 27 February 2016

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
| অন্যান্য | 
* ন্যাশনাল আর্কাইভস (মার্কিন)

 |
এই নিবন্ধটি আলোকবিজ্ঞানে বক্রতার ব্যাসার্ধের প্রয়োগ সম্পর্কে। সাধারণ গাণিতিক ধারণা জন্য বক্রতার ব্যাসার্ধ দেখুন।
বক্ততার ব্যাসার্ধ ও আলোকীয় নকশার জন্য চিহ্ন প্রথা।
আলোকীয় লেন্সের নকশার ক্ষেত্রে **বক্রতার ব্যাসার্ধে**র নির্দিষ্ট অর্থ এবং চিহ্ন প্রথা রয়েছে। লেন্স বা গোলীয় দর্পণের প্রতিটি পৃষ্ঠতলের একটি করে বক্রতার কেন্দ্র বিদ্যমান যা স্থানীয় আলোক অক্ষ বরাবর অবস্থান করবে অথবা আলোক অক্ষটির বাইরে থাকবে। লেন্স বা গোলীয় দর্পণের শীর্ষবিন্দুটি স্থানীয় আলোক অক্ষের উপর অবস্থান করে। এই শীর্ষবিন্দু থেকে বক্রতার কেন্দ্রের দূরত্ব হল আলোচনাধীন বক্রপৃষ্ঠের বক্রতার ব্যাসার্ধ।

আলোকীয় বক্রতার-ব্যসার্ধের জন্য চিহ্ন প্রথা নিম্নরূপভাবে অনুসরণ করা হয়:—

* যদি শীর্ষবিন্দু বক্রতার কেন্দ্রের বামদিকে থাকে তাহলে বক্রতার ব্যাসার্ধ ধনাত্মক।
* যদি শীর্ষবিন্দু বক্রতার কেন্দ্রের ডানদিকে থাকে তাহলে বক্রতার ব্যাসার্ধ ঋণাত্মক।

একইভাবে একটি উভোত্তল লেন্সকে কোন একদিক থেকে দেখা হলে বামদিকের পৃষ্ঠের বক্রতার ব্যাসার্ধ ধনাত্মক এবং ডানদিকের পৃষ্ঠের বক্রতার ব্যাসার্ধ ঋণাত্মক হবে।

উল্লেখ্য যে, আলোকবিজ্ঞানে লেন্সের নকশা যাই হোক না কেন কখনো কখনো অন্যান্য চিহ্ন প্রথাও ব্যবহার করা হয়ে থাকে। বিশেষকরে স্নাতকের নিচের শ্রেণিতে পদার্থবিজ্ঞানের অনেক পাঠ্যবইয়ে গাউসিয়ান প্রথা ব্যবহার করা হয় যেখানে লেন্সের উত্তল পৃষ্ঠকে সর্বদাই ধনাত্মক ধরা হয়। ভিন্ন ভিন্ন উৎস থেকে সূত্র ব্যবহারের ক্ষেত্রে তাই সতর্কতা অবলম্বন করা উচিৎ।

অ-গোলীয় পৃষ্ঠতল
----------------

অ্যাস্ফেরিক লেন্সের ন্যায় অ-গোলাকার আলোকীয় পৃষ্টতলেরও একটি বক্রতার ব্যাসার্ধ বিদ্যমান। এসব আলোকীয় তলকে বিশেষভাবে নকশা করা হয়। যেমন এদের পরিলেখকে নিচের সমীকরণ দ্বারা বর্ণিত—

{\displaystyle z(r)={\frac {r^{2}}{R\left(1+{\sqrt {1-(1+K){\frac {r^{2}}{R^{2}}}}}\right)}}+\alpha \_{1}r^{2}+\alpha \_{2}r^{4}+\alpha \_{3}r^{6}+\cdots ,}
যেখানে আলোক অক্ষকে **z** দিক বরাবর ধরা হয়োছে এবং {\displaystyle z(r)} হল সাজিটা তথা (অক্ষ থেকে r দূরত্বে) শীর্ষবিন্দু থেকে আলোকীয় তলের সরণের z-উপাংশ। যদি {\displaystyle \alpha \_{1}} এবং {\displaystyle \alpha \_{2}} শূন্য হয় তাহলে শীর্ষবিন্দুতে (যেখানে {\displaystyle r=0}) পরিমাপ করে প্রাপ্ত {\displaystyle R} হল বক্রতার ব্যাসার্ধ এবং K হল কণিক ধ্রুবক। {\displaystyle \alpha \_{i}} সহগটি {\displaystyle R} ও K দ্বারা সুনির্দিষ্ট অক্ষীয় প্রতিসাম্যিক দ্বিঘাতিক পৃষ্ঠতল থেকে আলোচনাধীন আলোকীয় পৃষ্ঠতলের বিচ্যুতি ব্যাখ্যা করে।

তথ্যসূত্র
---------

1. ↑  "Radius of curvature of a lens"। ২০১৫-০৩-০৬।
2. ↑  Barbastathis, George; Sheppard, Colin। "Real and Virtual Images" (Adobe Portable Document Format)। *MIT OpenCourseWare* (English ভাষায়)। Massachusetts Institute of Technology। পৃষ্ঠা 4। সংগ্রহের তারিখ ৮ আগস্ট ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Nave, Carl Rod। "The Thin Lens Equation"। *HyperPhysics* (English ভাষায়)। Georgia State University। সংগ্রহের তারিখ ৮ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
**শার্ল ফ্রঁসোয়া মোরিস উদাই** (১৮৮৮-১৯১৬) একজন ফরাসি সেনা কর্মকর্তা ছিলেন। প্রশিক্ষণার্থে একজন প্রকৌশলী হলেও তিনি উপনিবেশিক মন্ত্রীর পদে ফরাসি পশ্চিম আফ্রিকায় নিযুক্ত হন।

পরবর্তীতে লেফটেন্যান্ট কর্নেল থেকে কর্নেল পদে পদোন্নতি লাভ করার পরে তিনি *মিশন উদাইয়ের* এক জরিপের দায়িত্বে ছিলেন, যার ফলে *রেজি দে শ্যমাঁ দ্য ফের আবিজঁ-নিজে* তৈরি হয়েছিল। 

তিনি *সোসিয়েতে ফ্রঁসেজ দ্য ফোতোগ্রাফি* (ফরাসি আলোকচিত্রগ্রহন সমাজ)-এর সদস্য ছিলেন।

উদাই ১৯১৬ সালে প্যারিসে মারা যান  এবং মোঁপারনাস সমাধিস্থলে তাকে সমাহিত করা হয়। তিনি *চিটো দে সেন্ট হিলায়ারের* মালিক ছিলেন এবং যদিও তাঁর নামটি টাউন ওয়ার স্মৃতিসৌধে তালিকাভুক্ত করা হয়েছে তবে তিনি ফ্রান্সের জন্য মারা গিয়েছিলেন বলে আনুষ্ঠানিকভাবে তালিকাভুক্ত হয়নি। আবিজানের অ্যাভিনিউ উদাইয়ের নামে নামকরণ করা হয়েছে।

বহিঃসংযোগ
---------

* *লে কেমিন দে ফের এট লে পোর্ট দে লা কোয়েট ডি'ভায়ার  : সংস্থা* ডি'উন এন্টারপ্রাইজ কলোনোলিয়া, হুডাইল, শার্ল-ফ্রঁসোয়া-মোরিস, শেফ দ্য বাতাইয়োঁ দ্যু জেনি, বের্জে-লেভ্রো (প্যারিস) 1905
* সোসিয়েতে ফ্রঁসেজ এ ফোতোগ্রাফি  : উদাই, শার্ল ফ্রঁসোয়া মোরিস (1858-1916, মঁব্র 1894)

1. ↑  *Côte-d'lvoire. Mission Houdaille. Étude du chemin de fer et du port. Vues photographiques. Album de 96 phot. et carte de la mission Houdaille de 1899. Portraits des capitaines Houdaille, Crosson-Duplessis, Thomasset, du lieutenant Macaire, du docteur Lamy, de l'adjoint du génie Borne, du roi Benieh de Bettié.*, 1899
2. ↑  "Saint-Hilaire: Chronologie de 1901 à 1950"। ৭ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০।
এককথায় বলতে গেলে, লাই হল মিজোরামের লাই স্বায়ত্তশাসিত জেলা পরিষদের আয়ত্তাধীন বসবাসরত একটি জাতি। এই এলাকার বাইরেও তারা মিজোরামে ছড়িয়ে ছিটিয়ে আছে এবং মিজোরামের অনেক লাই নিজদের পাউই নামে পরিচয় দিতে পছন্দ করে। ঐতিহাসিক দৃষ্টিকোণ থেকে, লাই তথাকথিত চিন-কুকি-মিজোর প্রভাবশালী উপজাতিগুলোর মধ্যে একটি। সম্প্রদায়টি বিশ্বের বিভিন্ন অংশে ছড়িয়ে ছিটিয়ে রয়েছে, প্রধানত মিজোরামে (খুয়াফো এবং থলান্টলাং/তুইচাক পাওইহ), চিনকেন্দ্রিক বার্মার বিভিন্ন পাহাড় (হাখা, থান্টলাং, ওয়েবুলা, জোখুয়া, কেইফাও , ফালাম) এবং দক্ষিণ বাংলাদেশের ( বম নামে পরিচিত) কিছু অঞ্চলে এদের বসতি রয়েছে।

জনসংখ্যা
--------

১৯৯১ সালে এই গোষ্ঠীর মোট জনসংখ্যা ছিল প্রায় ১,৭০০,০০০। লাইমি নামটি দিয়ে প্রায়শই চিন পাহাড় বা মধ্য চিনে বসবাসকারী চিন জাতিকেও বোঝায়। এসব পাহাড়ের মধ্যে রয়েছে হাখা, থান্টলাং, ফালাম ইত্যাদি।

চিন রাজ্য
---------

 লাল অঞ্চলটি চিন রাজ্য
চিন রাজ্যের আয়তন ১৩,৯০৭ বর্গ মাইল। এর পূর্বে সাগাইং বিভাগ, দক্ষিণ-পূর্বে ম্যাগওয়ে বিভাগ, দক্ষিণে রাখাইন রাজ্য এবং পশ্চিমে মিজোরামের অবস্থান।  ২০১৪ সালের মায়ানমার জনসংখ্যা ও আবাসন শুমারি অনুযায়ী চিন রাজ্যের জনসংখ্যা প্রায় ৪৭৮,৮০১, যার মধ্যে ৪৭.৯৫% পুরুষ এবং ৫২.০৫% নারী৷ হাখা হল চিন রাজ্যের রাজধানী শহর এবং এখানে হাখা, হন্তলাং, ফালাম, তিদ্দিম, টোনজাং, মাতুপি, মিন্দাত, কানপালেত এবং পালেতওয়া নামে নয়টি জনপদ রয়েছে। প্রতিটি জনপদে তাদের নিজস্ব উপজাতি রয়েছে এবং প্রায় ৫৩টি উপজাতি রয়েছে। চিন ভাষার প্রায় ৪৫টি উপভাষা রয়েছে।  এর মধ্যে, সর্বাধিক বহুল কথ্য উপভাষাগুলো হল: 

* জোমি ৩৪৪,০০০ ভাষী
* ফালাম চিন আনুমানিক ১০৭.৩০০ ভাষী
* হাখা চিন ১২৫,০০০ ভাষী
* মাতু চিন ১০০,০০০ ভাষী

"প্রতিটি উপভাষা এতই আলাদা যে যারা বিভিন্ন উপভাষায় কথা বলে তারা সম্ভবত একে অপরকে বুঝতে পারবে না"।

সংস্কৃতি
--------

### সৌজন্য ব্যবস্থা

চিন সংস্কৃতিতে সাধারণ করমর্দন একটি সাধারণ অভিবাদন।

### খেলাধুলা

লাইমিদের জন্য সবচেয়ে সাধারণ খেলা হল ফুটবল, ভলিবল এবং কুস্তি।

ধর্ম
----

প্রথম খ্রিস্টান ধর্মপ্রচারক ছিলেন আর্থার কারসন এবং তার স্ত্রী লরা ১৫ মার্চ ১৮৯৯ সালে হাকা অঞ্চলে আসেন। বর্তমানে, চিনের সংখ্যাগরিষ্ঠই খ্রিস্টান।

| চিনে ধর্ম (২০১৪)  |  % |
| খ্রিস্টান | ৮৫.৪% |
| বৌদ্ধ | ১৩.০% |
| অ্যানিমিস্ট | ০.৪% |
| ইসলাম | ১.১% |
| অন্য ধর্ম | ১.১% |

তথ্যসূত্র
---------

1. ↑  Lalthangliana, B.: *History and Culture of Mizo in India, Burma and Bangladesh*, 2001. RTM Press. Aizawl. pp. 101–102.
2. 1 2  ""We Are Like Forgotten People" | The Chin People of Burma: Unsafe in Burma, Unprotected in India" (ইংরেজি ভাষায়)। Human Rights Watch। ২০০৯-০১-২৭। সংগ্রহের তারিখ ২০২০-০৩-১৭।
3. ↑  yi, H.E. U Khun (মে ২০১৫)। "The 2014 Myanmar Population and Housing Census" (পিডিএফ)। *Myanmar.unfpa.org*। সংগ্রহের তারিখ ১৬ মার্চ ২০২০।
4. 1 2  "Chin Cultural Profile – EthnoMed"। *ethnomed.org*। সংগ্রহের তারিখ ২০২০-০৩-১৭।
5. ↑  "Burmese and Chin Languages"। *help.daytranslations.com* (ইংরেজি ভাষায়)। সংগ্রহের তারিখ ২০২০-০৩-১৭।
6. ↑  Swe, Thein (জুলাই ২০১৬)। "The 2014 Myanmar Population and Housing Census" (পিডিএফ)। *Myanmar.unfpa.org*। সংগ্রহের তারিখ ১৭ মার্চ ২০২০।
**সেলাদোর বিজয়কুমার** (জন্ম ২৯ জুলাই ১৯৭৯) একজন ক্রিকেটার। তিনি সিঙ্গাপুর জাতীয় ক্রিকেট দলের হয়ে খেলেন । তিনি ডান বাহু অফ ব্রেক ব্রেক।

২০১৪ আইসিসি ওয়ার্ল্ড ক্রিকেট লীগ বিভাগ থ্রি-তে সেলাদোর বিজয়কুমার সিঙ্গাপুর দলের হয়ে খেলেছিলেন। এই টুর্নামেন্টে বিজয়কুমার যুক্তরাষ্ট্রের জাতীয় ক্রিকেট দলের বিপক্ষে ৪৩ রানে ৪ উইকেট এবং বারমুডা জাতীয় ক্রিকেট দলের বিপক্ষে ৩৮ রানে ৪ উইকেট নিয়েছিলেন। তিনি ২৭ জানুয়ারি ২০১৫-তে আল ধাইদে ৪ উইকেট/২০ রান দিয়ে ওমান জাতীয় ক্রিকেট দলের বিপক্ষে নিজের সেরা বোলিং চিত্র তৈরি করেছিলেন।  আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টের জন্য সিঙ্গাপুরের দলে জায়গা দেওয়া হয়েছিল। 

২০১৯ সালের জুলাইয়ে, তাকে সিঙ্গাপুরের টুয়েন্টি আন্তর্জাতিক (টি২০আই) স্কোয়াডে ২০১৮-১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার আঞ্চলিক ফাইনালের জন্য নাম ঘোষণা করা হয়েছিল। তিনি ২২ জুলাই ২০১৯-এ কাতারের বিপক্ষে সিঙ্গাপুরের হয়ে টুয়েন্টি২০-তে আত্মপ্রকাশ করেছিলেন।  অক্টোবরে ২০১৯, সংযুক্ত আরব আমিরাতের ২০১৯ আইসিসি টি -২০ বিশ্বকাপ বাছাইপর্বের টুর্নামেন্টের জন্য তাকে সিঙ্গাপুরের দলে জায়গা দেওয়া হয়েছিল।

তথ্যসূত্র
---------

1. ↑
2. ↑  "Singapore Team"। *Asian Cricket Council*। সংগ্রহের তারিখ ২৩ আগস্ট ২০১৮।
3. ↑  "The SCA have announced the 14-man squad for the ICC T20 World Cup Asia Final"। *Singapore Cricket Association*। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।
4. ↑  "1st Match, ICC Men's T20 World Cup Asia Region Final at Singapore, Jul 22 2019"। *ESPN cricinfo*। সংগ্রহের তারিখ ২২ জুলাই ২০১৯।
5. ↑  "ICC T20 World Cup Qualifier – UAE"। *Cricket Singapore*। ১০ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৯।
**খুরশিদ আলম বাবুল** (জন্ম: ১ মার্চ ১৯৫৫; **খুরশিদ আলম** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়। বাবুল তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন মধ্যমাঠের খেলোয়াড় হিসেবে খেলেছেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেছেন।

১৯৭৩–৭৪ মৌসুমে, বাংলাদেশী ক্লাব ইউনিস্পোর্টিং ভার্সালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র ১ মৌসুম অতিবাহিত করেছিলেন। ১৯৭৪–৭৫ মৌসুমে তিনি ঢাকায় যোগদান করেছিলেন। অতঃপর ভিক্টোরিয়ায় ২ মৌসুম অতিবাহিত করার পর ঢাকা আবাহনীর সাথে চুক্তি স্বাক্ষর করেছিলেন, ঢাকা আবাহনীর হয়ে তিনি ৫টি লীগ শিরোপা জয়লাভ করেছিলেন। সর্বশেষ ১৯৮৭–৮৮ মৌসুমে, তিনি ঢাকা আবাহনী হতে বাংলাদেশী ক্লাব ঢাকা মোহামেডানে যোগদান করেছিলেন; ঢাকা মোহামেডানের হয়ে মাত্র ১ মৌসুম খেলার পর তিনি অবসর গ্রহণ করেছিলেন।

ব্যক্তিগতভাবে, বাবুল বেশ কিছু পুরস্কার জয়লাভ করেছেন, যার মধ্যে ২০১২ সালে জাতীয় ক্রীড়া পুরস্কার জয় অন্যতম। দলগতভাবে, বাবুল সর্বমোট ৬টি শিরোপা জয়লাভ করেছিলেন, যার মধ্যে ৫টি ঢাকা আবাহনীর হয়ে এবং ১টি ঢাকা মোহামেডানের হয়ে জয়লাভ করেছিলেন।

প্রারম্ভিক জীবন
---------------

খুরশিদ আলম বাবুল ১৯৫৫ সালের ১লা মার্চ তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন। ১৯৭৪ সালে কুমিল্লার কোর্টবাড়ীতে জাতীয় দলের প্রথম বিদেশী কোচ দ্বারা পরিচালিত ফুটবল ক্যাম্পে তিনি দ্বিতীয় ও তৃতীয় স্তরের ফুটবল লীগ হতে প্রায় ৫০০ জনের মধ্যে লটারির মাধ্যমে নির্বাচিত তিনজনের মধ্যে একজন ছিলেন বাবুল, এভাবেই তিনি ফুটবল খেলায় নিজের জীবন শুরু করেছিলেন।

ব্যক্তিগত জীবন
--------------

১৯৮৪ সালে, বাবুল ফাতেমা আলম শিল্পীর সাথে বিবাহ বন্ধনে আবদ্ধ হয়েছেন। তাদের উভয়ের সানজিদা আলম, তানজিনা আলম এবং আফসানা আলম নামে তিনটি কন্যাসন্তান রয়েছে।

পুরস্কার
--------

১৯৮৩ সালে, বাবুল বাংলাদেশ ক্রীড়া লেখক সমিতি হতে এবং ১৯৮৭ সালে সাংবাদিক কর্তৃক বর্ষসেরা ফুটবল খেলোয়াড়ের পুরস্কার জয়লাভ করেছিলেন। ২০১২ সালে, বাংলাদেশ ফুটবলে অসামান্য অবদানের জন্য আশীষ জাতীয় ক্রীড়া পুরস্কার লাভ করেছিলেন।

তথ্যসূত্র
---------

1. ↑  নাইর ইকবাল (২১ সেপ্টেম্বর ২০১৬)। "আবাহনী-মোহামেডানের 'সন্ধি' হয়েছিল যেদিন"। প্রথম আলো। সংগ্রহের তারিখ ৪ মে ২০২১।
2. 1 2 3  "দৈনিক জনকন্ঠ - - লড়াকু ফুটবলার খোরশেদ বাবুল"। *দৈনিক জনকন্ঠ*। সংগ্রহের তারিখ ৪ মে ২০২১।
3. ↑  "32 stars honoured with Bangladesh National Sports Award"। ১৪ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ২ মে ২০২১।
4. ↑  Correspondent, Senior। "National Sports Award for 32 Bangladesh sportsperson for 2010-12"। *bdnews24.com*। সংগ্রহের তারিখ ২০২১-০২-১০।
Zealand, Zealandia, New Zealand বা Seeland নিবন্ধের সাথে বিভ্রান্ত হবেন না।
**জিল্যান্ড** ( /ˈziːlənd/, ওলন্দাজ: [ˈzeːlɑnt] (এই শব্দ সম্পর্কেশুনুন)</img> শুনুন ) ; টেমপ্লেট:Lang-zea : *জিল্যান্ড*
[ˈzɪə̯lɑnt] [ˈzɪə̯lɑnt] ; ঐতিহাসিক ইংরেজি নাম **জিল্যান্ড** ) হল নেদারল্যান্ডের পশ্চিমতম এবং কম জনবহুল প্রদেশ।দেশের দক্ষিণ-পশ্চিমে অবস্থিত প্রদেশটি পূর্বে উত্তর ব্রাবান্ট, উত্তরে দক্ষিণ হল্যান্ড এবং দক্ষিণ ও পশ্চিমে বেলজিয়ামের সীমানা।এটি বেশ কয়েকটি দ্বীপ এবং উপদ্বীপ নিয়ে গঠিত (তাই এর নাম, যার অর্থ "সিল্যান্ড") এবং পূর্ব ও পশ্চিম ফ্ল্যান্ডারের ফ্লেমিশ প্রদেশের সীমান্তবর্তী একটি স্ট্রিপ।এর রাজধানী হল মিডেলবার্গের জনসংখ্যা 48,544  নভেম্বর 2019 অনুযায়ী, জিল্যান্ডের বৃহত্তম পৌরসভা হল টারনিউজেন (জনসংখ্যা 54,589)।জিল্যান্ডের দুটি সমুদ্রবন্দর রয়েছে: ভিলিসিংজেন এবং টারনিউজেন।এর আয়তন ২,৯৩৪ বর্গকিলোমিটার (১,১৩৩ মা২), যার মধ্যে ১,১৫১ বর্গকিলোমিটার (৪৪৪ মা২)মাই ) হল জল, এবং নভেম্বর 2019 অনুযায়ী এর জনসংখ্যা 383,689  ।

জিল্যান্ডের বড় অংশ সমুদ্রপৃষ্ঠের নিচে।1953 সালে এই অঞ্চলে শেষ বড় বন্যা হয়েছিল ।পর্যটন একটি গুরুত্বপূর্ণ অর্থনৈতিক কর্মকাণ্ড।গ্রীষ্মে, এর সমুদ্র সৈকত এটিকে পর্যটকদের, বিশেষ করে জার্মান পর্যটকদের জন্য একটি জনপ্রিয় গন্তব্য করে তোলে।কিছু এলাকায়, উচ্চ গ্রীষ্মের মৌসুমে জনসংখ্যা দুই থেকে চার গুণ বেশি হতে পারে।জিল্যান্ডের অস্ত্রের কোট দেখায় যে একটি সিংহ জল থেকে অর্ধ-উত্থিত হয়েছে, এবং টেক্সট luctor et emergo ( "আমি সংগ্রাম এবং উত্থান" এর জন্য ল্যাটিন )। ওলন্দাজ অভিযাত্রী আবেল তাসমান দেখার পর নিউজিল্যান্ডের নাম জিল্যান্ড রাখা হয়েছিল।

তথ্যসূত্র
---------

1. ↑  "Oppervlakte"। ১৩ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "CBS Statline"। *opendata.cbs.nl*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Sub-national HDI - Area Database - Global Data Lab"। *hdi.globaldatalab.org* (ইংরেজি ভাষায়)। সংগ্রহের তারিখ ২০১৮-০৯-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "CBS Statline"। *opendata.cbs.nl*। "CBS Statline". *opendata.cbs.nl*.
5. ↑  DeWaard, Dirk Marc (1983).
side view of a drop of water on a gray cloth. Looks like about a 120 degree angle.কাপড় হাইড্রোফোবিক হিসাবে বিবেচিত।
**স্পর্শকোণ** হচ্চে এক বিশেষ ধরনের কোণ। প্রচলিতভাবে একে তরলের মাধ্যমে পরিমাপ করা হয় যেখানে একটি তরল-বাষ্পের অন্তঃসংযোগস্থল একটি শক্ত পৃষ্ঠের সাথে মিলিত হয়। এটি ইয়াং সমীকরণের মাধ্যমে একটি তরল দ্বারা একটি শক্ত পৃষ্ঠের ঝাঁকুনিকে পরিমাপ করে। একটি নির্দিষ্ট তাপমাত্রা এবং চাপে কঠিন, তরল এবং বাষ্পের জন্যে একটি প্রদত্ত সিস্টেমের একটি অনন্য সুস্থিতি স্পর্শকোণ কোণ রয়েছে। যাইহোক স্পর্শকোণের হিস্টেরেসিস যা কিনা একটি গতিশীল ঘটনা প্রায়শই প্রতিয়মান হয়। যার বিস্তার বর্ধিত স্পর্শকোণ থেকে ক্ষয়িষ্ণু স্পর্শকোণ পর্যন্ত। এখানে জেনে রাখা দরকার এই সুস্থিতি অন্তঃসংযোগস্থলের মান এর মধ্যেই আছে এবং এটা থেকেই এর পরিমাপ করা হয়। সুস্থিতি অন্তঃসংযোগস্থলের কোণ কঠিন, তরল এবং বাষ্পের আণবিক মিথস্ক্রিয়াটির তুলনামূলক শক্তি প্রতিফলিত করে।

তাপগতীয়
--------

ইয়াং সমীকরণের পরিমাণগুলি দ্বারা প্রদর্শিত একটি তরল ফোটার চিত্র
তরল-বাষ্পের অন্তঃসংযোগস্থলের গঠন ইয়াং-ডুপরে সমীকরণ দ্বারা নির্ধারিত। মেখানে সংযোগ কোণ ইয়াং সমীকরণের দ্বারা সীমাবস্থাকে নিয়ন্ত্রণ করে। তাপগতীয় ভারসাম্য বিবেচনার সংযোগের তাত্ত্বিক বিবরণটি তিনটি পর্যায়ে বিভক্ত। যার মধ্যে আছে তরল পর্যায় (এল),কঠিন পর্যায় (এস) এবং গ্যাসীয় বা বাস্পীয় পর্যায় (জি)। যা পারিপার্শ্বিক পরিবেশের একটি মিশ্রণ হতে পারে অথবা তরল বাষ্পের একটি ভারসাম্য ঘনত্বকে বোঝায়। উল্লেখ্য যে, উপর্যুক্ত বাস্পীয় পর্যায়টি যেকোনো তরল পর্যায় দ্বারা প্রতিস্থাপিত হতে পারে। কঠিন-বাষ্পীয় পৃষ্ঠটান, কঠিন-তরল পৃষ্ঠটান এবং তরল-বাষ্পীয় পৃষ্ঠটানকে যথাক্রমে {\displaystyle \gamma \_{SG}}, {\displaystyle \gamma \_{SL}} এবং {\displaystyle \gamma \_{LG}} দ্বারা চিহ্নিত করা হয়। তারপর সমতা সংযোগ কোণ {\displaystyle \theta \_{\mathrm {C} }} ইয়াং সমীকরণের দ্বারা নিরূপণ করা হয়। সমীকরণটি নিম্নরূপ হয়ে থাকে:

{\displaystyle \gamma \_{\mathrm {SG} }-\gamma \_{\mathrm {SL} }-\gamma \_{\mathrm {LG} }\cos \theta \_{\mathrm {C} }=0\,}
এছাড়াও সংযোগ কোণ ইয়াং-ডুপরে সমীকরণের দ্বারা সংশ্লেষ তত্ত্ব এর সাথে সম্পর্কযুক্ত। উল্লেখিত সমীকরণটি নিম্নরূপ
{\displaystyle \gamma \_{\mathrm {LG} }(1+\cos \theta \_{\mathrm {C} })=\Delta W\_{\mathrm {SLG} }\,}

স্পর্শকোণ এর নিয়ন্ত্রণ
-----------------------

পরিমাপের পদ্ধতি
---------------

আরও দেখুন
---------

তথ্যসূত্র
---------

1. ↑  Shi, Z.; ও অন্যান্য (২০১৮)। "Dynamic contact angle hysteresis in liquid bridges"। *Colloids and Surfaces A: Physicochemical and Engineering Aspects*। **555**: 365–371। arXiv:1712.04703 অবাধে প্রবেশযোগ্য। ডিওআই:10.1016/j.colsurfa.2018.07.004।
একটি স্পনসরকৃত টপ-লেভেল ডোমেইন (এসটিএলডি) ইন্টারনেটের ডোমেইন নেম সিস্টেমে ব্যবহারের জন্য ইন্টারনেট অ্যাসাইন্ড নাম্বারস অথোরিটি (আইএএনএ) দ্বারা পরিচালিত টপ-লেভেল ডোমেইনগুলির (টিএলডি) একটি বিভাগ। আইএএনএ বর্তমানে শীর্ষ স্তরের ডোমেনগুলির তিনটি গ্রুপকে পৃথক করে: কান্ট্রি কোড টপ-লেভেল ডোমেইন (সিসিটিএলডি), জেনেরিক টপ-লেভেল ডোমেইন (জিটিএলডি) এবং ইনফ্রাস্ট্রাকচার টপ-লেভেল ডোমেইন। একটি স্পনসর করা টিএলডি একটি বিশেষায়িত টপ-লেভেল ডোমেইন যা ডোমেইন দ্বারা পরিবেশন করা একটি নির্দিষ্ট সম্প্রদায়ের প্রতিনিধিত্বকারী স্পনসর রয়েছে।

প্রকারভেদ
---------

২০১৫ সালের হিসাবে, আইএএনএ টপ-লেভেল ডোমেনগুলির নিম্নলিখিত গ্রুপগুলিকে পৃথক করে:

* ইনফ্রাস্ট্রাকচার টপ-লেভেল ডোমেইন (এআরপিএ)
* জেনেরিক টপ-লেভেল ডোমেইন (জিটিএলডি)
* স্পনসরকৃত টপ-লেভেল ডোমেইন (এসটিএলডি)
* রেসট্রিকটেড টপ-লেভেল ডোমেইন (জিআরটিএলডি)
* কান্ট্রি কোড টপ-লেভেল ডোমেইন (সিসিটিএলডি)
* টেস্ট টপ-লেভেল ডোমেইন (টিটিএলডি)

তথ্যসূত্র
---------

1. ↑  "IANA — Root Zone Database"। *www.iana.org*। সংগ্রহের তারিখ ২০২১-০৭-১২।
2. ↑  "ICANN | Archives | Top-Level Domains (gTLDs)"। *archive.icann.org*। সংগ্রহের তারিখ ২০২১-০৭-১২।
**কৃষ্ণ ধর** (ইংরেজি:  Krishna Dhar) ( ১ ফেব্রুয়ারি, ১৯২৮-১২ অক্টোবর ২০২২) বিশ শতকের পাঁচের ও ছয়ের দশকের একজন বিশিষ্ট বাঙালি কবি-সাহিত্যিক ও সাংবাদিক।

সংক্ষিপ্ত জীবনী
---------------

কৃষ্ণ ধরের জন্ম ১৯২৮ খ্রিস্টাব্দের ১ লা ফেব্রুয়ারি বৃটিশ ভারতের অধুনা বাংলাদেশের ময়মনসিংহ জেলার কিশোরগঞ্জের কমলপুর গ্রামে। তিনি কিশোরগঞ্জেরই বাজিতপুর এইচ ই হাই স্কুল থেকে ১৯৪৩ খ্রিস্টাব্দে ম্যাট্রিক, ব্রাহ্মণবাড়িয়ার ফেনী কলেজ থেকে ১৯৪৫ খ্রিস্টাব্দে আই. এ পাশ করে কলকাতায় আসেন। স্কটিশ চার্চ কলেজ থেকে অর্থশাস্ত্রে স্নাতক হন। ১৯৪৯ খ্রিস্টাব্দে বাংলা সাহিত্যে [কলকাতা বিশ্ববিদ্যালয়] থেকে এম.এ পাশ করেন।

কর্মজীবন
--------

কলকাতার দেশবন্ধু গার্লস কলেজে অধ্যাপনা দিয়ে কর্মজীবন শুরু করেন। কিন্তু ১৯৫২ খ্রিস্টাব্দে কলকাতা হতে প্রকাশিত বাংলা দৈনিক "যুগান্তর" পত্রিকার সহ-সম্পাদক হন। ১৯৯০ খ্রিস্টাব্দ হতে ১৯৯২ খ্রিস্টাব্দ পর্যন্ত তিনি  দৈনিক বসুমতীর সম্পাদক ছিলেন। সাংবাদিকতা বিষয়ে অধ্যাপনা ও করেছেন সুরেন্দ্রনাথ কলেজে, কলকাতা বিশ্ববিদ্যালয়ে ও ভারতীয় বিদ্যাভবনে।

সাহিত্যকর্ম
-----------

বাংলা সাহিত্য নিয়ে কলকাতা বিশ্ববিদ্যালয়ে স্নাতকোত্তরে পড়াশোনার সময়ই তিনি লেখালেখি শুরু করেন। এম.এ পাশের আগেই ১৯৪৮ খ্রিস্টাব্দে তার প্রথম কাব্যগ্রন্থ "অঙ্গীকার" প্রকাশিত হয়। তারপর অধ্যাপনা ও সাংবাদিকতার সাথে সাথে সাহিত্যচর্চা করেছেন সমানভাবে। কবিতার পাশাপাশি কাব্যনাটক, ভ্রমণকাহিনী, সাংবাদিকতার অভিজ্ঞতা নিজের ধারণা রচনাসম্ভারে ঠাঁই হয়েছে। কৃষ্ণ ধরের রচনা সম্পর্কে বিশিষ্ট সাহিত্য সমালোচক শিশির কুমার দাশ মন্তব্য করেছেন -

>  ‘সুমিত শব্দচয়ন, রূপময় চিত্রকল্প রচনা এবং সূক্ষ্ম ভাবাবেশ কবিতাগুলির প্রধান আকর্ষণ। কাব্যনাট্যে তার বিশিষ্টতা বিদগ্ধ মহলে স্বীকৃত।’
> 
> 
> 

  তার উল্লেখযোগ্য গ্রন্থগুলির হল-

**কবিতা ও কাব্যনাটক** -

* 'অঙ্গীকার' (১৯৪৮)
* 'প্রথম ধরেছে কলি' (১৯৫৬)
* 'এ জন্মের নায়ক' (১৯৬১)
* 'এক রাত্রির জন্য' (১৯৬৭)

**সাহিত্য বিষয়ক** -

* 'আধুনিক কবিতার উৎস' (১৯৬১)
* 'সাহিত্যের সাজঘর' (২০১৫)

**ভ্রমণকাহিনী** -

* 'মস্কো থেকে দেখা' (১৯৭৪)
* 'অন্য দেশ অন্য নগর' (১৯৮১)

**ইতিহাস** -

* 'মুক্তিযুদ্ধে বাংলাদেশ' (১৯৭১)
* 'ভারতের মুক্তি সংগ্রামে বাঙালি' (১৯৯৭)
* 'কলকাতা তিন শতক'(১৯৮৯)

**সাংবাদিকতা** -

* 'সাংবাদিকতার দর্শন: আদর্শ ও বিচ্যুতি' (২০০৩)

সম্মাননা
--------

সাহিত্যচর্চার জন্য কবি কৃষ্ণ ধর বিভিন্ন সময়ে বহু পুরস্কার ও সম্মাননায় ভূষিত হয়েছেন। ২০০৪ খ্রিস্টাব্দে পশ্চিমবঙ্গ সরকার কবিকে নজরুল পুরস্কার প্রদান করে।

তথ্যসূত্র
---------

1. 1 2  শিশিরকুমার দাশ সংকলিত ও সম্পাদিত, *সংসদ বাংলা সাহিত্যসঙ্গী*, সাহিত্য সংসদ, কলকাতা, আগস্ট ২০১৯, পৃষ্ঠা ৫৫,৫৬ আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
2. 1 2 3  "কবি কৃষ্ণ ধর"। সংগ্রহের তারিখ ২০২১-০২-০২।
3. ↑  "পুরস্কার বিজয়ী বাঙালি লেখক"। ১৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২০২১-০২-০২।
**হালগ্লার দোসলুগু** বাকু মেট্রোর একটি স্টেশন। এটি ২৮ এপ্রিল ১৯৮৯ সালে উদ্বোধন করা হয়।

ইতিহাস
------

এটি বাকু সোভিয়েত-আহমেদলি সড়ক বসতি এলাকায় "আহমেদলি" স্টেশনের সাথে একই দিনে উদ্বোধন করা হয়েছিল। এটি সোভিয়েত শাসনামলে চালু হওয়া শেষ দুটি স্টেশনগুলির মধ্যে একটি।

গঠন
---

স্টেশনটি তার মূল স্থাপত্য শৈলীর কারণে অনন্য। সাদা মার্বেল দিয়ে তৈরি পলিহেড্রাল কলামগুলি ঐতিহ্যগত স্থাপত্যের ঘনিষ্ঠতার জন্য আলাদা। প্রতিটি মুখ অন্যটির সাথে অ্যালুমিনিয়াম স্ট্রিপের গভীর স্তর দ্বারা সংযুক্ত থাকে, যা কলামগুলিকে সরু করে তোলে। স্তম্ভের ক্যাপিটালগুলির খোলা ফুলের আকারের সাথে বৃত্তাকার সাদা সিলিং উপাদানের বিপরীতে দাঁড়িয়ে, এটি সাদা আকাশের সাথে মিলিত হয়ে অনন্তকাল লাভ করে বলে মনে হয়।

গোলাকার সিলিং হ্যাঙ্গারগুলি একে অপরের সাথে বিশাল শ্বেত পাথরের বিম দ্বারা সংযুক্ত। একটি বৃত্তাকার সোনার আংটিতে নিমজ্জিত ল্যাম্পগুলি, সিলিং এর আরও গভীরে অবস্থিত, একটি মহাজাগতিক ছাপ তৈরি করে এবং এই দৃশ্যটিকে আরও মহিমান্বিত করে। প্রতিটি আলোকিত সিলিং রিংয়ের মধ্যে দুটি কলাম জয়েন্ট রয়েছে এবং সেগুলি সিলিং প্রস্থ জুড়ে চলমান আরও তিনটি সাদা বিম দ্বারা সম্পূর্ণ হয়। সেই বিমগুলো স্টেশন রোডের দেয়ালে লেগে আছে।

ল্যাম্প রিংগুলির কলামগুলি তাদের গোলাপ দিয়ে মেঝের গ্রানাইট স্তরের সম্পূর্ণ রচনাটি সম্পূর্ণ করে। আলোকিত হলে, এই ল্যান্ডস্কেপটি তার সমস্ত উজ্জ্বলতা, সোনালি-সাদা প্রভাব সহ প্রশস্ততার ছাপ দেয়। এই আলো স্টেশন ট্র্যাকের দিকে দুধের রঙে পরিবর্তিত হয়ে দুটি রূপকথার জগতের স্বপ্নকে একত্রিত করে।

গাঢ় গ্রানাইট এবং হালকা রঙের মার্বেল মুখোমুখি কাজে ব্যবহার করা হয়েছিল। স্টেশনের রাস্তার দেয়ালের মার্বেল স্তরটি থিমের পরিপূরক করার জন্য স্বর্ণের আলংকারিক উপাদান দিয়ে সজ্জিত করা হয়েছে, যা সামগ্রিক থিম এবং রঙের পরিকল্পনার পরিপূরক।

প্ল্যাটফর্ম থেকে ভেস্টিবুলে যাওয়ার দুটি প্রস্থানের একটিতে দুটি "ET-5M" টাইপের এসকেলেটর রয়েছে।

স্টেশনে প্রবেশকারী ট্রেনগুলিতে, সুরকার তোফিগ গুলিয়েভের "বখতিয়ার" চলচ্চিত্রের "আজিজ দোস্ত" গানের একটি খণ্ড বাজানো হয়।

আরও দেখুন
---------

* বাকু মেট্রো স্টেশনসমূহের তালিকা
* বাকু মেট্রো

তথ্যসূত্র
---------

1. ↑  "Baku Metro"। *UrbanRail*।

| * দে
* স
বাকু মেট্রোর লাইন ও স্টেশনসমূহ |
| --- |
|   সবুজ লাইন | 
* দারনাগুল
* আজাদলিক প্রোস্পেক্টি
* নাসিমি
* ■ মেমার আজামি
* ২০ ইয়ানভার
* ইনশাৎচিলার
* এলম্লের আকাদেমিয়াসি
* নিজামি গানজাভি
* ■ ২৮ মে
* গানজলিক
* নারিমান নারিমানোভ
* বাকমিল
* উলদুজ
* কোরোগলু
* গারা গারায়েভ
* নেফৎচিলার
* হালগ্লার দোসলুগু
* আহমেদলি
* হাজি আসলানোভ

|  |  |
| --- | --- |
|   বিচ্ছিন্ন অংশ | 
* ■ ■ জাফর জাব্বারলি
* শাহ ইসমাইল খাতাই

 |

 |
|   লাল লাইন | 
* ইচেরি শেহের
* সাহিল
* ■ ২৮ মে
* গানজলিক
* নারিমান নারিমানোভ
* বাকমিল
* উলদুজ
* কোরোগলু
* গারা গারায়েভ
* নেফৎচিলার
* হালগ্লার দোসলুগু
* আহমেদলি
* হাজি আসলানোভ

 |
|   বেগুনি লাইন | 
* আভতোভাগজাল
* ■ মেমার আজামি
* ৮ নোয়াবর

 |
**"স্নোটাউন" হত্যাকাণ্ড** **(ব্যারেল হত্যাকাণ্ডে মৃতদেহ** নামেও পরিচিত) হল জন বান্টিং, রবার্ট ওয়াগনার ও জেমস ভ্লাসাকিস কর্তৃক ১৯৯২ সালের আগস্ট মাস থেকে ১৯৯৯ সালের মে মাসের মধ্যে দক্ষিণ অস্ট্রেলিয়ার অ্যাডিলেড ও এর আশেপাশে সংঘটিত একটি ধারাবাহিক হত্যাকাণ্ড। চতুর্থ ব্যক্তি মার্ক হেডন, মৃতদেহগুলি নিষ্পত্তি করতে সাহায্য করার জন্য দোষী সাব্যস্ত হয়েছিল। এই বিচার অস্ট্রেলিয়ার আইনী ইতিহাসে দীর্ঘতম এবং সর্বাধিক প্রচারিত বিচার ছিল।

স্নোটাউনের একটি পরিত্যক্ত ব্যাঙ্ক ভল্টে বেশিরভাগ মৃতদেহ ব্যারেলের মধ্যে পাওয়া যায়, তাই সংবাদ মাধ্যম হত্যার জন্য এমন নামকরণ করেছিল। শুধুমাত্র একজন স্নোটাউনে নিহত হয়েছে, যা অ্যাডিলেড থেকে ১৪০ কিলোমিটার (৮৭ মাইল) উত্তরে, এবং বারোজন ভুক্তভুগী বা তিনজন অপরাধী কেউই শহরের বাসিন্দা ছিলেন না। যদিও হত্যার প্রেরণা অস্পষ্ট, তবুও হত্যাকারীদের নেতৃত্বে থাকা বান্টিং বিশ্বাস করে যে ভুক্তভোগীরা পেডোফাইল, সমকামী বা "দুর্বল" ছিল। কিছু ভুক্তভোগীর ক্ষেত্রে, খুনের আগে নির্যাতন করা হয়েছিল, এবং যথাযথ ভাবে ভুক্তভোগীদের পরিচয়, সামাজিক নিরাপত্তা প্রদান এবং ব্যাংক অ্যাকাউন্ট তৈরির প্রচেষ্টা করা হয়েছিল।

যদিও প্রাথমিকভাবে খুনের কুখ্যাতি স্নোটাউনে আসা পর্যটকদের কাছ থেকে একটি স্বল্পমেয়াদী অর্থনৈতিক উন্নতি এনেছিল, এটি শহরের একটি কলঙ্ক সৃষ্টি করেছিল, ফলে কর্তৃপক্ষ শহরের নাম এবং পরিচয় পরিবর্তনের কথা বিবেচনা করে।

তদন্ত
-----

প্রাথমিকভাবে, ক্লিনটন ট্রেজিসের মৃতদেহ ১৯৯৪ সালে লোয়ার লাইটে পাওয়া যায়, যদিও এই সময়ে বান্টিংয়ের সাথে কোন সংযোগ তৈরি করা হয়নি। একইভাবে, ১৯৯৭ সালে থমাস ট্রেভিলিয়ানের মৃত্যুকে প্রাথমিকভাবে আত্মহত্যা হিসেবে বিবেচনা করা হয়েছিল। এলিজাবেথ হেইডনের নিখোঁজের বিষয়ে পুলিশি তদন্তে নিয়োজিত ছিল যা অবশেষে তাদের স্নোটাউনে নিয়ে যায় এবং ১৯৯৯ সাকের ২০ মে দক্ষিণ অস্ট্রেলিয়ান পুলিশ একটি অব্যবহৃত ব্যাঙ্কের ভল্টে ছয়টি প্লাস্টিকের ব্যারেলে আটজন নিহত ব্যক্তির দেহ খুঁজে পায়। এই কারণে, হত্যাকাণ্ডগুলিকে "ব্যারেল হত্যাকাণ্ডের মৃতদেহ" নামে অভিহিত করা হয়েছিল।

মনে করা হয় যে ১৯৯৯ সালে স্নোটাউনে স্থানান্তরিত হওয়ার আগে মৃতদেহগুলি দক্ষিণ অস্ট্রেলিয়ার বিভিন্ন স্থানে রাখা হয়েছিল। সরকারি আইনজীবীরা বিশ্বাস করেন যে চলমান পুলিশ তদন্ত সম্পর্কে অবগত হওয়ার পর হত্যাকারীরা মৃতদেহ সরিয়ে নিয়ে যায়। অ্যাডিলেডে বান্টিংয়ের বাড়ির পিছনের উঠানে আরও দুটি মৃতদেহ চাপা পড়ে থাকতে দেখা গেছে। পুলিশ পরে হত্যাকাণ্ডের জন্য ১৯৯৯ সালের ২১শে মে বান্টিং, ওয়াগনার, ভ্লাসাকিস ও মার্ক হেডনকে গ্রেফতার করে এবং অভিযুক্ত করে। গ্রেফতারের সময়, ভ্লাসাকিস বান্টিংয়ের বাড়িতে থাকতেন।

তথ্যসূত্র
---------

1. 1 2  Newton, Michael (১ জানুয়ারি ২০০৬)। *The Encyclopedia of Serial Killers*। Infobase Publishing। 242–244। আইএসবিএন 9780816069873। সংগ্রহের তারিখ ১৪ মার্চ ২০১৪।
2. 1 2  Debelle, Penelope (৯ সেপ্টেম্বর ২০০৩)। "Sadists get life"। *The Age*। Melbourne। সংগ্রহের তারিখ ১১ জানুয়ারি ২০১৪।
3. ↑  "Bodies-in-barrels trial not over"। *The Sydney Morning Herald*। AAP। ১৯ ডিসেম্বর ২০০৪। সংগ্রহের তারিখ ১১ জানুয়ারি ২০১৪।
***লা ভোসে দেল পপোলো*** (ইংরেজি: The Voice of the People) একটি ইতালীয় ভাষার দৈনিক, যা ক্রোয়েশীয় শহর রিজেকায় ইডিট (ইডিজিওনি ইতালিয়ানে) কর্তৃক প্রকাশিত হয়।

ইতিহাস এবং প্রোফাইল
-------------------

পত্রিকাটি ১৯৪৪ সালের অক্টোবরে প্রথম প্রকাশিত হয়েছিল ১৯২৪ সালে ইতালির ফ্যাসিস্ট কিংডম শহর দখল করার পরে ১৮৮৫ সাল থেকে ফিউমে (রিজেকা নামে) মুদ্রিত একটি পত্রিকা থেকে জোসিপ ব্রোজ টিটো এবং যুগোস্লাভ পক্ষের সমর্থকরা এই কাগজটির সমর্থন করেছিলেন। দ্বিতীয় বিশ্বযুদ্ধ পরবর্তী সময়ে এটি যুগোস্লাভিয়ার বিশাল আকারের ইতালিয়ান সম্প্রদায়ের সংবাদপত্র হয়ে ওঠে। স্লোভেনিয়া এবং ক্রোয়েশিয়ার স্বাধীনতার সাথে পরে*,* এটি এই অঞ্চলের ইতালিয়ান সম্প্রদায়ের পক্ষে প্রচারণা চালিয়ে যায়। ডালমাটিয়ার ইতালীয়দের উপর দৃষ্টি নিবদ্ধ করা একটি মাসিক পরিপূরক সম্প্রতি যুক্ত করা হয়েছে।

তথ্যসূত্র
---------

1. ↑  "La voce del popolo" (পিডিএফ)। Midas Press। ১৪ অক্টোবর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ নভেম্বর ২০১৪।

বহিঃসংযোগ
---------

* লা ভোস ডেল পপোলো অফিসিয়াল সাইট
* ইডিআইটি, এডিজিওনি ইতালীয়
* ভোস দেল পপোলো, লা at lzmk.hr